Rebecca West

Ffeminist o Loegr oedd Rebecca West (21 Rhagfyr 1892 - 15 Mawrth 1983) sy'n nodigedig am ei gwaith fel newyddiadurwr, beirniad llenyddol, awdur ysgrifau a swffragét. Cyflwynwyd iddi Fedal Benson am ei gwaith.

Ysgrifennai mewn sawl genre gan gynnwys adolygu llyfrau i'r The Times, y New York Herald Tribune, y Sunday Telegraph, a'r The New Republic. Roedd hefyd yn ohebydd i The Bookman. Mae ei phrif weithiau'n cynnwys: Black Lamb and Grey Falcon (1941), ar hanes a diwylliant Iwgoslafia; A Train of Powder (1955), disgrifiad ganddi o Achosion Llys Nuremberg, a gyhoeddwyd yn wreiddiol yn The New Yorker; The Meaning of Treason, a newidiwyd i The New Meaning of Treason, sef astudiaeth o achos llys y ffasgydd Seisnig William Joyce ac eraill; The Return of the Soldier, nofel fodern am y Rhyfel Byd Cyntaf; a'r "Aubrey trilogy" o'r nofelau hunangofiannol The Fountain Overflows, This Real Night, a Cousin Rosamund.

Disgrifiwyd hi yn 1947 yn Time "yn bendant, dyma awdur benywaidd gorau'r byd".The London Gazette, 3 Mehefin 1949, Supplement: 38628, t. 2804.The London Gazette, 30 Rhagfyr 1958, Supplement: 41589, t. 10.. Defnyddiai'r ffugenw "Rebecca West" o enw arwres y nofel  Rosmersholm gan Henrik Ibsen. 

Fe'i ganed yn Llundain ar 21 Rhagfyr 1892 a bu farw yn Llundain ac fe'i claddwyd ym Mynwent Brookwood. Roedd Anthony West yn blentyn iddi. 

Y dyddiau cynnar
Ganwyd Cicily Isabel Fairfield yn 1892 yn Llundain, y DU, a chafodd ei magu mewn cartref a oedd yn fwrlwm o thrafodaeth ysgogus deallusol, dadlau gwleidyddol, cwmni bywiog, llyfrau a cherddoriaeth.Encyclopedia Brittanica, 17 Rhagfyr 2018

Roedd ei mam, Isabella, yn Albanes ac yn bianydd medrus ond ni ddilynodd yrfa gerddorol ar ôl ei phriodas â Charles Fairfield, cyn-filwr Eingl-Wyddelig a oedd wedi bod yn stretcher-bearer yng ngwarchae Richmond yn Rhyfel Cartref UDA. Dychwelyd i'r DU a dod yn newyddiadurwr llwyddiannus, ond aeth i drafferthion ariannol. Gadawodd ei deulu pan oedd Cicily yn wyth mlwydd oed. Ni ail-ymunodd â nhw erioed, a bu farw'n dlawd ac ar ei ben ei hun mewn tŷ preswyl yn Lerpwl yn 1906, pan oedd Cicily yn 14 oed.

Symudodd gweddill y teulu i Gaeredin, yr Alban, addysgwyd Cicily yng Ngholeg Merched George Watson. Bu'n rhaid iddi adael yr ysgol yn 1907 o ganlyniad i'r diciâu (tuberculosis). Dewisodd beidio â dychwelyd ar ôl gwella o'r salwch, gan ddisgrifio ysgol Watson yn ddiweddarach fel “carchar”.Gordon N. Ray, H.G. Wells & Rebecca West (New Haven: Yale University Press, 1974), tt. 1–32.

Gyrfa
Hyfforddodd fel actores yn Llundain, lle cymerodd yr enw "Rebecca West". Gyda'i chwaer Lettie, cymerodd ran yn ymgyrch menywod dros etholfraint, hy yr hawl i ferched gael pleidleisio, yn enwedig mewn protestiadau stryd. Yn y cyfamser, gweithiai fel gohebydd i'r cylchgrawn wythnosol, ffeministaidd, Freewoman and the Clarion, a oedd yn llais i'r achos ffeministaidd yn Llundain.

 Aelodaeth 
Bu'n aelod o Academi Celf a Gwyddoniaeth America am rai blynyddoedd.

Anrhydeddau

Cadw lle i'r bot

Cyfeiriadau

Categori:Ffeministiaid o Loegr
Categori:Genedigaethau 1892
Categori:Marwolaethau 1983
Categori:Merched y 19eg ganrif
Categori:Pobl o Lundain
Categori:Swffragetiaid